Des GSM-R (Global System for Mobile Communications-Railways) is im Grunde nix aundas wias effantliche Mobüüfunknetz, nua mit a poa zuasätzlichn Funktiaunan und mit oin Komponentn doppelt, damits ausfoisichara is. 1997 haum se 32 Bauhnvawoitungan (u.xa0a. aa de ÖBB) zaumdaun, dass des GSM-R ihn analogn Zugfunk ohlösn sui, wäu des is aa Vuaraussetzung fias ETCS Level 2. Es bsteht aus oanzalnan Funkzöön mit ana Reichweidn vo 2 bis 12xa0km, de wos mitanaund vaknüpft san. Mehre Funkzöön kennan zua an Gruppnruafbereich zaumgfosst wean. Des GSM-R kau vawendt wean ois Zugfunk, Vaschubfunk, Betriebs- und Instaundhoitungsfunk, fiad Iwamittlung vo SMS, fiad Möödung vo da Ohfoahbereitschoft und zua Datniwatrogung.